# Feilsøking

- Kan ikke koble til ekstern klientdatamaskin

- Problemer med installasjon

- Problemer med å motta varsler på administrasjonsstasjonen

- For mange PETer mottatt

- Bruke diagnose fra Intel PROSet og Intel Boot Agent med Intel ASF Alerting Agent

## Kan ikke koble til ekstern klientdatamaskin

Hvis du blir nektet adgang til en ekstern klientmaskin, utfører du disse trinnene:

1. Kontroller at klientdatamaskinen er koblet til nettverket: Fra kommandolinjen på serveren skriver du ping <navn på klientdatamaskin> og trykker <Enter>.
2. Hvis både serveren og klientmaskinen er med i et domene, må du kontrollere at domeneadministratorkontoen har administratorprivilegier for begge maskinene.
3. Hvis både serveren og klientmaskinen er med i en arbeidsgruppe og ikke et domene, utfører du disse trinnene:
   1. Hvis klientmaskinen kjører operativsystemet Microsoft* Windows* XP Professional og serveren kjører Windows 2000, må du sjekke at Service Pack 4 eller nyere er installert på serveren.
   2. Hvis klientdatamaskinen bruker Windows XP, og den ikke er del av noe domene, redigerer du sikkerhetsalternativene.

      Klikk Start-knappen, klikk Kjør, skriv inn secpol.msc, og klikk deretter OK. I vinduet Lokale sikkerhetsinnstillinger navigerer du til Lokale policyer > Sikkerhetsalternativer og dobbeltklikker Nettverkstilgang: Delings- og sikkerhetsmodell for lokale kontoer.
      Velg Klassisk - lokale brukere godkjennes som seg selv. Med mindre du endrer denne verdien får brukeren som kobler til maskinen eksternt, bare gjesterettigheter, selv om de oppgitte påloggingsdetaljene skulle gitt administratorrettigheter.

   3. WMI-tjenesten (Windows Management Instrumentation) må kjøre og ikke være deaktivert. Opprett en konto på klientmaskinen med samme brukernavn og passord som en administratorkonto på datamaskinen som kjører WMI-administrasjonsprogrammet.

## Problemer med installasjon

Hvis du ikke klarer å fullføre installasjonen av Intel® ASF Alerting Agent, sjekker du følgende:

- Du må ha administratorrettigheter på måldatamaskinen.
- Datamaskinen må kjøre Microsoft Windows XP Professional, Windows 2000 eller Windows NT* 4.0.

## Problemer med å motta varsler på administrasjonsstasjonen

Hvis du ikke er i stand til å motta varsler eller pulsslag, må du kontrollere at ASF er aktivert (Enable = True) og at det er angitt riktig IP-adresse for fjernadministrasjonsstasjonen (DestinationAddress), ved å sjekke i kategorien Settings i Intel ASF Agent WMI Console eller ved hjelp av en WMI-leser. Hvis du vil sjekke at pulsslag er aktivert (EnablePresenceHeartbeats = True), må du sjekke kategorien Tidsinnstillinger i konsollen eller bruke WMI-leseren. Kontroller at fjernadministrasjonskonsollen har støtte for ASF-varsling.

Hvis systemet støtter varsler om inntrenging i chassis, og du ikke kan motta disse varslene, må du kontrollere at varsel om inntrenging i chassis er slått på i konfigureringsprogrammet for klientdatamaskinen.

Hvis systemet støtter systempassordvarsling, og du ikke klarer å motta disse varslene, må du kontrollere at det er angitt systempassord (ikke bare BIOS-passord) i konfigureringsprogrammet for klientdatamaskinen. Merk at varsel blir sendt først etter tredje mislykkede forsøk på å angi passord.

Hvis ASF-administrasjonskonsollen av og til ikke klarer å motta alle pakker, må du øke antallet gjentatte overføringer (RetryCount). UDP-pakker (User Datagram Protocol) har ikke leveringsgaranti, og stor trafikk på nettverket kan føre til at PET-pakker (Platform Event Trap) blir droppet.

## For mange PETer mottatt

Hvis du ikke er fornøyd med frekvensen på pulsslagene du mottar på fjernadministrasjonskonsollen, justerer du pulsslagtidtakeren (PresenceHeartbeatInterval). Et større intervall betyr færre pulsslag.

Hvis du foretrekker å motta færre gjentatte overføringer, senker du verdien for antall gjentatte overføringer (RetryCount).

| Obs! En reduksjon av antallet gjentatte overføringer (RetryCount) kan føre til at varslene ikke vises på administrasjonskonsollen hvis PET-pakkene ikke sendes på grunn av stor nettverkstrafikk.

## Bruke diagnose fra Intel® PROSet og Intel© Boot Agent med Intel© ASF Alerting Agent

Når du kjører diagnosetester eller oppdaterer Boot Agent fra Intel PROSet, finner programvaren ut om tjenesten ASF Alerting Agent kjører. Hvis den kjører, vises en melding i Intel PROSet som angir at ASF-agenten ikke vil fungere når diagnosetesten kjører. Når du er ferdig med diagnosetesten eller oppdateringen av Boot Agent, startes tjenesten ASF Alerting Agent automatisk på nytt.

`Sist endret 6/15/05 13:25 Revisjon 4`