Tämä asiakirja on tarkoitettu järjestelmänvalvojille, jotka käyttävät Intel ASF-ratkaisua. Se sisältää ohjeet Intel ASF-ratkaisun asentamisesta, käyttöönotosta, määrittämisestä ja vianmäärityksestä verkossa.

# Johdanto

- Yleiskatsaus

- Järjestelmävaatimukset

- ASF-ominaisuudet

## Yleiskatsaus

Distributed Management Task Force (DMTF) on julkistanut Alert Standard Format (ASF) 2.0 -määrityksen, jossa määritetään hälytys- ja etähallintaliittymät. Intel® ASF-hälytysohjelmisto yhdistettynä ASF-tekniikkaa tukevaan järjestelmään sallii järjestelmänvalvojan valvoa ja hallita verkossa olevia tietokoneita etäyhteyden kautta käyttöjärjestelmästä riippumatta.

Intel ASF ratkaisu käsittää kaksi pääkomponenttia:

- ASF-toimintoa käyttävät asiakasjärjestelmät, jotka vaativat ASF-agentin ohjelmiston, ASF-toimintoa käyttävät LOM- tai NIC-sovittimet ja järjestelmän anturit.

- Hallintakonsolin täytyy käsittää ASF-tuki joko ASF:n MIB-tiedoston kautta tai käyttämällä Intel ASF-konsolin SDK-ohjelmistopinoa. Hallintakonsoli ei vaadi ASF-yhteensopivaa verkkokorttia, ellei järjestelmää myös valvota.

ASF antaa käyttöön tärkeiden ympäristötapahtumien etähälytyksen. Nämä tapahtumat tunnistetaan antureilla, kuten lämpötilan, sähkön, tuulettimen ja runkoon tunkeutumisen antureilla. Lisäksi se käsittää lisähälytykset käyttöjärjestelmä-poissa-ympäristössä, kuten väärän salasanan, järjestelmän hearbeat-sykäysten ja käynnistyksen epäonnistumisen signaalit.

Kun valvottu tapahtuma havaitaan, hallintakonsoliin lähetetään Platform Event Trap (PET) (ympäristön tapahtuman keskeytys). Hallintakonsolit, kuten LANDesk Configuration Manager ja muut toimittajat, havaitsevat nämä PET-keskeytykset. Joissakin näissä hallintakonsoleissa on etäohjaustoiminnot, minkä ansiosta järjestelmänvalvoja voi käsitellä hälytyksiä suorittamalla korjaustoimenpiteitä. Lisätietoja ASF-määrityksestä on saatavilla DMTF ASF -määrityksessä osoitteessa www.dmtf.org.

## Intel ASF-agentin järjestelmävaatimukset

Intelin ASF-ratkaisu vaatii tietokoneen, joka tukee ASF-tekniikkaa, mukaan lukien ASF:ää tukeva BIOS, järjestelmän toimintakuntoa valvovat ASF-anturit ja ASF:ää tukeva emokortilla oleva lähiverkko-ominaisuus (LOM, LAN on Motherboard) tai verkkokortti (NIC, Network Interface Controller).

#### Taulukko 1. Vaadittu ohjelmisto

Ohjelmisto | Kuvaus
Intel ASF:ää tukeva Network Driver Interface Specification (NDIS) -verkkosovittimen ohjain | Versio 8.0 tai uudempi asennettuna.
Microsoft* Windows* Management Instrumentation (WMI) Provider Core | Versio 1.5 tai uudempi sisältyy Microsoft Windows XP Professional- ja Windows 2000 -käyttöjärjestelmien toimitukseen. Windows NT* 4.0-käyttöjärjestelmiin WMI-ohjelmiston voi ladata osoitteesta www.microsoft.com.
Intel Pro Alerting Agent | Asennetaan osana Intel ASF-agentin asennusta.

## ASF-ominaisuudet

### Hälytys

ASF antaa käyttöön järjestelmän toimintakuntoa koskevia tietoja ja se muodostaa virheilmoituksia alhaisen tehon ja käyttöjärjestelmä-pois-käytöstä-tiloissa sekä normaalissa käytössä. Taulukko 2 kuvaa PET-keskeytysten ylisarjaa, joka voi olla käytettävissä. Tietokoneen käyttöoppaassa on tietoja siitä, mitä hälytyksiä määrätty ASF-yhteensopiva ympäristö tukee.

#### Taulukko 2. Tuetut ASF-ympäristön tapahtumakeskeytykset

Hälytys | Kuvaus
Runko: Runkoon tunkeutuminen - Fyysinen suojauksen rikkomus | Järjestelmän runko on avattu.
Runko: Runkoon tunkeutuminen - Fyysinen suojauksen rikkomustapahtuma poistettu | Järjestelmän runkoon tunkeutumisen hälytys on poistettu.
BIOS: Vahingoittunut BIOS | Järjestelmän BIOS on vahingoittunut.
Käynnistys: BIOSiin käynnistys ei onnistu | Järjestelmän BIOS ei suorittanut latausta loppuun käynnistyksen yhteydessä.
Keskusyksikkö (CPU): Keskusyksikön DOA-hälytys | Keskusyksikkö ei toimi oikein.
Keskusyksikkö (CPU): Keskusyksikön DOA-hälytys poistettu | Järjestelmän CPU-ongelma on selvitetty.
Heartbeats (sykäykset): Yksikön käytössäolo | Asiakkaan läsnäolo varmistetaan lähettämällä Ajoittaisia heartbeat-sykäyksiä.
Lämpötila: Kriittinen yleinen lämpötilaongelma | Järjestelmän lämpötila on raja-arvojen ulkopuolella.
Jännite: Kriittinen yleinen jänniteongelma | Sisäisten jännitteensäädinten jännite on raja-arvojen ulkopuolella.
Jännite: Kriittinen yleinen jänniteongelma poistettu | Järjestelmän jänniteongelma on selvitetty.
Virtalähde: Kriittinen virtalähdeongelma | Järjestelmän virtalähteen jännite on raja-arvojen ulkopuolella.
Virtalähde: Kriittinen virtalähdeongelma poistettu | Järjestelmän virtalähteen jänniteongelma on ratkaistu.
Jäähdytyslaite: Kriittinen yleinen tuuletinvirhe | Tuulettimen pyörimisnopeus on raja-arvojen ulkopuolella.
Jäähdytyslaite: Kriittinen yleinen tuuletinvirhe poistettu | Tuulettimen pyörimisnopeusongelma on ratkaistu.
Yhteys: Linkki menetetty | Ethernet-yhteys on menetetty. Yhteys on palautettu.

| HUOMAUTUS: Kaikkia PET-tapahtumia ei tueta kaikissa tietokoneissa.

### Etähallinta

Etähallintaominaisuus sisältyy sekä DMTF ASF V1.0- että ASF V2.0 -määritykseen. ASF V2.0:ssä Remote Monitoring & Control Protocol (RMCP) -yhteyskäytännön suojausta on lisätty. Sen avulla suoritetaan hallintakonsolin ja ASF-yhteensopivien asiakkaiden välisen tietoliikenteen laillisuustarkistus.

ASF-yhteensopiva hallintakonsoli pystyy kysymään tietoja asiakasjärjestelmistä ja suorittamaan korjaustoimenpiteitä. ASF-yhteensopiva hallintakonsoli voi määrittää ASF-asiakkaan ominaisuudet sekä tilatiedot. Järjestelmänvalvoja voi lisäksi hallintakonsolin avulla käynnistää, sammuttaa ja käynnistää uudelleen asiakaskoneita eri käynnistysasetuksia käyttämällä etäyhteyden kautta. ASF 2.0:ta tukevissa asiakkaissa korjaustoimintojen laillisuus tarkistetaan. Tämä varmistaa sen, että hallintakonsoli on ainoa laillisuustarkistettu järjestelmä, joka voi suorittaa korjaustoimia.

Järjestelmänvalvoja voi poistaa käytöstä etäohjaustoiminnon.

#### Taulukko 3. Etähallintatoiminnot

Ohjausominaisuus | Kuvaus
Hae järjestelmän tila | Palauttaa nykyisen järjestelmän tilan.
Hae asiakkaan ominaisuudet | Palauttaa ASF-kokoonpanon DMTF ASF -määrityksen mukaisesti.
Läsnäolon Ping | Toimivuudeltaan samanlainen (eri protokolla) kuin Internet Control Message Protocol (ICMP) -ping-apuohjelma; varmistaa järjestelmän läsnäolon pong-viestillä.
Kytke virta | Käynnistää etäjärjestelmän.
Sammuta virta | Sammuttaa etäjärjestelmän. (Huomautus: Käyttäjille ei anneta hälytystä ja he menettävät tallentamattomat työt.)
Palauta | Käynnistää etäjärjestelmän. (Huomautus: Käyttäjille ei anneta hälytystä ja he menettävät tallentamattomat työt.)
Virrankierrätys | Sammuttaa etäjärjestelmän ja käynnistää sen uudelleen. (Huomautus: Käyttäjille ei anneta hälytystä ja he menettävät tallentamattomat työt.)

| HUOMAUTUS: Kaikkia etäohjaustoimintoja ei tueta kaikissa tietokoneissa.

`Muutettu viimeksi 15.06.2005 12:51 Versio`