Dette dokumentet er beregnet for IT-administratorer som bruker Intels ASF-løsning. Det inneholder instruksjoner om installering, distribuering, konfigurering og feilsøking av Intels ASF-løsning innenfor deres nettverk.

# Innledning

- Oversikt

- Systemkrav

- ASF-funksjoner

## Oversikt

Distributed Management Task Force (DMTF) har gitt ut Alert Standard Format (ASF) 2.0-spesifikasjonen, som definerer grensesnitt for varsling og fjernkontroll. Intel®s ASF-varslingsprogramvare gir, i kombinasjon med et ASF-aktivert system, en IT-administrator muligheten til å fjernovervåke og -administrere nettverksdatamaskiner, uavhengig av operativsystem.

Intels ASF-løsning består av to hovedkomponenter:

- ASF-aktiverte klientsystemer, som krever ASF Agent-programvaren, ASF-aktivert LOM eller NICer og systemsensorer.

- Administrasjonskonsoll som må inkludere ASF-støtte enten via ASFs MIB-fil eller ved hjelp av Intels ASF Console SDK-programvarestakk. Administrasjonskonsollen krever ikke en ASF-aktivert NIC med mindre systemet også overvåkes.

ASF tilbyr fjernvarsling av viktige miljøhendelser som registreres av sensorer som for eksempel temperatursensorer, elektriske sensorer, viftesensorer og chassis-inntrengingssensorer. Den inkluderer også ytterligere varsling i miljøer der operativsystem mangler, for eksempel for ugyldig passord, systempulsslag og indikasjoner på mislykket oppstart.

Når det oppstår en overvåket hendelse, sendes en plattformhendelsesfelle (PET – Platform Event Trap) til administrasjonskonsollen. Disse PET-pakkene gjenkjennes av administrasjonskonsoller, for eksempel LANDesk Configuration Manager og andre leverandører. Enkelte av disse administrasjonskonsollene tilbyr fjernkontroll-funksjonalitet slik at administratoren kan rette opp i problemene som angis av disse varslene. Du finner mer informasjon om ASF-spesifikasjonen i DMTF ASF-spesifikasjonen som er tilgjengelig på www.dmtf.org.

## Systemkrav for Intel ASF Agent

Intels ASF-løsning krever en datamaskin som støtter ASF, inkludert en ASF-aktivert BIOS, ASF-sensorer for overvåking av tilstanden til systemet samt et LOM (LAN on Motherboard) eller en nettverksgrensesnittkontroller (NIC – Network Interface Controller) som støtter ASF.

#### Tabell 1. Nødvendig programvare

Programvare | Beskrivelse
ASF-aktivert Intel NDIS-driver (Network Driver Interface Specification) for nettverkskort | Versjon 8.0 eller senere.
Microsoft* Windows* Management Instrumentation (WMI) Provider Core | Versjon 1.5 eller senere er inkludert i Microsoft Windows XP Professional og Windows 2000. For Windows NT* 4.0 kan WMI-programvaren lastes ned fra www.microsoft.com.
Intel Pro Alerting Agent | Installert som del av Intel ASF Agent-installasjonen.

## ASF-funksjoner

### Varsling

ASF tilbyr informasjon om tilstanden til systemet og genererer feilvarslinger når det er lite strøm og når operativsystemet mangler, i tillegg til under normal drift. Tabell 2 beskriver det overordnede settet av PETer som kan være tilgjengelige avhengig av leverandøren. Hvis du vil ha informasjon om hvilke varslinger en bestemt ASF-aktivert plattform støtter, kan du se datamaskinens brukerhåndbok.

#### Tabell 2. Støttede ASF-plattformhendelsesfeller

Varsel | Beskrivelse
Chassis: Chassis-inntrenging – fysisk sikkerhetsbrudd | Systemchassiset er blitt åpnet.
Chassis: Chassis-inntrenging – fysisk sikkerhetsbruddshendelse korrigert | Varselet om inntrenging i systemchassiset er korrigert.
BIOS: Skadet BIOS | System-BIOS er skadet.
Oppstart: Kan ikke gå til BIOS under oppstart | System-BIOS fullførte ikke lasting under initiering.
CPU: CPU DOA-varsel | CPU-feilen er rettet opp.
CPU: CPU DOA-varsel korrigert | CPU-problemet er løst.
Pulsslag: Entitet til stede | Periodiske pulsslag som er overført for å bekrefte at klienten er til stede.
Temperatur: Generisk kritisk temperaturproblem | Systemtemperaturen overskrider grensene.
Spenning: Generisk kritisk spenningsproblem | Spenningen fra innebygde spenningsregulatorer overskrider grensene.
Spenning: Generisk kritisk spenningsproblem korrigert | Spenningsproblemet er løst.
Strømforsyning: Kritisk strømforsyningsproblem | Strømforsyningen for systemet overskrider grensene.
Strømforsyning: Kritisk strømforsyningsproblem korrigert | Strømforsyningsproblemet for systemet er løst.
Kjøleenhet: Generisk kritisk viftefeil | Hastighet/omdreininger for vifte overskrider grensene.
Kjøleenhet: Generisk kritisk viftefeil korrigert | Problemet med hastighet/omdreininger for vifte er løst.
Tilkobling: Kobling brutt | Ethernet-forbindelsen ble brutt. Forbindelse er gjenopprettet.

| Obs! Ikke alle PET-hendelser støttes av alle datamaskiner.

### Fjernkontroll

Mulighet for fjernkontroll er angitt i både DMTF ASF V1.0- og ASF V2.0-spesifikasjonen. ASF V2.0 la til sikkerhet i Remote Monitoring & Control Protocol (RMCP) for å godkjenne kommunikasjonen mellom administrasjonskonsollen og ASF-aktiverte klienter.

En ASF-aktivert administrasjonskonsoll har muligheten til å sende spørringer til klientsystemene og utføre korrigeringer. En ASF-aktivert administrasjonskonsoll kan fastsette en ASF-klients muligheter samt tilstandsinformasjon. Videre kan IT-administratoren foreta fjernoppstart, -avslåing eller -omstart med ulike oppstartsalternativer via administrasjonskonsollen. Med ASF 2.0.aktiverte klienter er korrigeringer godkjent. På den måten blir administrasjonskonsollen det eneste godkjente systemet som kan utføre korrigeringer.

IT-administratoren kan deaktivere funksjonaliteten for fjernkontroll.

#### Tabell 3. Fjernkontrollfunksjoner

Kontrollfunksjon | Beskrivelse
Hent tilstand for system | Returnerer gjeldende systemstatus.
Hent klientmuligheter | Returnerer klientens ASF-konfigurasjon i henhold til DMTF ASF-spesifikasjonen.
Til stede-ping | Ligner pingverktøyet Internet Control Message Protocol (ICMP) i funksjonalitet (ulik protokoll). Svarer med pong for å bekrefte at systemet er til stede.
Oppstart | Starter opp det eksterne systemet.
Slå av | Slår av det eksterne systemet. (Obs! Brukerne advares ikke og mister ulagret arbeid.)
Tilbakestill | Starter det eksterne systemet på nytt. (Obs! Brukerne advares ikke og mister ulagret arbeid.)
Strøm av/på-syklus | Slå av det eksterne systemet og deretter på igjen. (Obs! Brukerne advares ikke og mister ulagret arbeid.)

| Obs! Ikke alle funksjoner for fjernkontroll støttes av alle datamaskiner.

`Sist endret 6/15/05 12:51 Revisjon`