# Asennus

- Yleiskatsaus

- Intel Pro Alerting Agent -ohjelman asentaminen

- Agentin muuttaminen, korjaaminen tai asennuksen poistaminen

## Yleiskatsaus

Tämä osa sisältää ohjeet ASF-ohjelmiston asentamiseksi asiakastietokoneeseen. Käyttöönotto-kohdassa kuvataan menetelmiä, joita voi käyttää etäasennuksessa verkon kautta.

### Komponentit

Taulukossa 4 esitetään Intel ASF-ratkaisuun tarvittava ohjelmisto.

#### Taulukko 4. Toimitettu ohjelmisto

Ohjelmisto | Kuvaus
Intel® Version 8.0+ Network Driver Interface Specification (NDIS) -verkkosovittimen ohjain | ASF-yhteensopiva NDIS-ohjain
Intel ASF-agentin WMI-konsoli | Sallii ASF-toiminnon määrittämisen ja sen ottamisen käyttöön Microsoft* Windows* Management Instrumentation (WMI) -ohjelmiston kautta
Intel Pro Alerting Agent -komponentit | Liittymä hälytyksiä lähettävän laitteen ja ASF-kokoonpanosovelluksen välillä
WMI Provider Core Versio 1.5 tai uudempi | Standardisoitu liittymä Microsoft Windowsia käyttäville hallintasovelluksille

## Intel Pro Alerting Agent -ohjelman asentaminen

Alla on vaiheittaiset ohjeet Intel Pro Alerting Agentin asentamiseksi tietokoneisiin, jotka tukevat ASF-toimintoa. Ota huomioon, että agentti edellyttää asiakasjärjestelmässä WMI Provider Core Version 1.5+ -ohjelmaa.

| HUOMAUTUS: WMI Provider Core -ohjelmaa ei voi poistaa järjestelmästä asennuksen jälkeen. Sen läsnäolon ei pitäisi häiritä mitään muuta ohjelmistoa tai laitteistoa.
| HUOMAUTUS: WMI Core Provider sisältyy Windows XP:n ja 2000:n toimitukseen, mutta Windows NT* 4.0- -käyttöjärjestelmässä se on asennettava erikseen.

1. Asennusohjelma määrittää automaattisesti, onko oikea WMI-ohjelmisto läsnä. Jos oikeaa ohjelmistoa ei löydy, asennusohjelma kehottaa asentamaan Microsoft WMI Provider -ohjelman ja lopettamaan.
2. Lataa tarvittaessa WMI Provider Core sivustosta www.microsoft.com ja asenna se järjestelmään. Jatka sitten agentin asentamista.
3. Kaksoisnapsauta setup.exe-tiedostoa Intel ASF CD:n agent\install-hakemistossa.
4. Kun Intel Pro Alerting Agentin ohjattu asennustoiminto tulee näyttöön, valitse Täydellinen asennustyyppi ja valitse sitten Seuraava. Asennus alkaa automaattisesti.

Asennusohjelma asentaa ja rekisteröi useita eri ohjelmistokomponentteja, jotka muodostavat agentin, ja ASF:n WMI-kerroksen. Lisäksi se kääntää ASF:n hallitseman objektimuodon (.mof) tiedoston.

Intel ASF-agentin WMI-konsoli ei tarvitse asennusohjelmaa. Suoritettava tiedosto AlertApp.exe asennetaan automaattisesti kun agentti on asennettu polkuun C:\Program Files\intel\ASF Agent\console. Luo sille pikakuvake Ohjauspaneelissa ja anna sille nimi Intel ASF-agentin konsoli.

## Asennuksen muuttaminen, korjaaminen ja poistaminen

Intel Pro Alerting Agent -ohjelman asennusta voi muuttaa, korjata tai poistaa käyttämällä joko asennustiedostoa tai Ohjauspaneelin Lisää tai poista sovellus -toimintoa.

Voit muuttaa tai korjata agentin asennusta tai poistaa sen asennuksen käyttämällä asennustiedostoa seuraavasti:

1. Avaa Oma tietokone -kansio tai Windowsin Resurssienhallinta ja siirry kansioon, johon asennustiedosto on ladattu. Kaksoisnapsauta sitten asennustiedostoa.
   Asennusohjelma käynnistyy.
2. Kun InstallShield Wizard -ikkunassa näkyy Tervetuloa -sanoma, valitse Seuraava.
3. Valitse suoritettava toiminto:
   - Muuta - Voit lisätä tai poistaa valitut komponentit. Valitse Seuraava ja valitse sitten komponentit, jotka haluat lisätä asennukseen tai poistaa siitä.
   - Korjaa - Tarkistaa käyttäjän aiemmin asentamat komponentit. Jos vahingoittunut komponentti havaitaan, ohjelma asentaa sen uudelleen. Jos vaadittu rekisteriavain on poistettu, ohjelma luo sen uudelleen.
   - Poista - Poistaa kaikkien asennettujen komponenttien asennuksen.
4. Valitse Seuraava.
5. Valitse Asenna, jos haluat muuttaa agentin asennusta tai korjata sitä, tai valitse Poista, jos haluat poistaa agentin asennuksen.
6. Valitse Valmis.

Voit poistaa agentin asennuksen käyttämällä Ohjauspaneelin Lisää tai poista sovellus -toimintoa noudattamalla alla olevia ohjeita.

1. Valitse Käynnistä ja valitse Ohjauspaneeli.
2. Valitse Lisää tai poista sovellus.
3. Valitse Ominaisuudet: Lisää tai poista sovellus -valintaikkunasta Intel® Pro Alerting Agent ja valitse sitten Poista.
4. Noudata näyttöön tulevia ohjeita.

`Muutettu viimeksi 15.06.2005 12:58 Versio 6`